பயனில்சொற் பாராட்டு வானை மகனெனல் மக்கட் பதடி யெனல் பயன் இல சொல் பாராட்டுவானை மகன் எனல் மக்கள் பதடி எனல் (06) பரிமேலழகர் உரை (இதன்பொருள்) பயன் இல் சொல் பாராட்டுவானை மகன் எனல்= பயனி்ல்லாத சொற்களைப் பலகாலும் சொல்லுவானை மகனென்று சொல்லற்க; மக்கட் பதடி எனல்= மக்களுள் பதர் என்று சொல்லுக. பரிமேலழகர் உரை விளக்கம் 'அல்' விகுதி வியங்கோள்; முன் எதிர்மறையினும், பின் உடம்பாட்டினும் வந்தது. அறிவென்னும் உள்ளீடு இன்மையின், 'மக்கள் பதடி' என்றார். இவை ஆறுபாட்டானும், பயனில்லாத சொற்களைச் சொல்லுதலின் குற்றம் கூறப்பட்டது. திருக்குறள் 197 (நயனில)